stanford-oval/wikipedia huggingface dataset:
Rx

Rx voi tarkoittaa seuraavia:
Lexus RX, japanilaisvalmisteinen crossover-automalli
Rx, ravintolavaunu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rx”, voi hakea sivunnimihaulla, laajalla sivunnimihaulla tai tekstihaulla.
Negativen diskografia

| 0 | 1 | 2 |
| --- | --- | --- |
 Negative Hannoverissa Saksassa helmikuussa 2006
Julkaisut
| ↙Studioalbumit | 5 |  |
| ↙Kokoelmat | 1 |  |
| ↙Singlet | 17 |  |
| ↙Videot | 1 |  |
| ↙Musiikkivideot | 14 |  |
Suomalaisen hard rock -yhtyeen Negativen diskografia koostuu viidestä studioalbumista, yhdestä kokoelmalevystä, 16 singlestä, yhdestä DVD:stä ja 14 musiikkivideosta.
Negative perustettiin Tampereella vuonna 1997. Yhtye solmi levytyssopimuksen GBFam Recordsin kanssa vuonna 2002, ja yhtyeen debyyttialbumi War of Love julkaistiin vuonna 2003. Levy nousi Suomen virallisen albumilistan viidennelle sijalle, ja se myi kultaa. Albumilta julkaistiin kolme singleä, joista ”The Moment of Our Love” nousi Suomen singlelistan kärkeen ja myi kultaa. Negativen toinen studioalbumi Sweet & Deceitful julkaistiin vuonna 2004, ja se nousi Suomen albumilistan kärkeen ja myi jälleen kultaa. Levyltä julkaistiin viisi singleä, joista kolme nousi singlelistan kärkeen. ”Frozen to Lose It All” -single ylitti myös kultarajan. Sweet & Deceitful julkaistiin muualla Euroopassa vuonna 2005 Roadrunner Recordsin kautta, ja se nousi Saksan albumilistan sijalle 55. Kaksi levyn singleä nousi myös Saksan singlelistalle.
Negativen kolmas studioalbumi Anorectic julkaistiin vuonna 2006, ja se nousi jälleen Suomen albumilistan kärkeen. Saksassa levy nousi listan sijalle 36. Albumilta julkaistiin kolme singleä, joista kaksi kapusi Suomen singlelistan kärkeen. ”Planet of the Sun” -single nousi myös listalle Saksassa. Vuonna 2007 Negative julkaisi coverin Queen-yhtyeen kappaleesta ”Too Much Love Will Kill You”, jolla vieraili Dead By Gun ja Jann Wilde. Vuonna 2008 julkaistiin DVD In the Eye of the Hurricane, joka myi kultaa, ja yhtyeen neljäs studioalbumi Karma Killer. Levy nousi Suomen albumilstan kolmanneksi, ja single ”Won't Let Go” myi kultaa. Vuonna 2009 yhtyeeltä julkaistiin kokoelmalevy God Likes Your Style, joka nousi Suomessa albumilistan kolmannelle sijalle. Yhtye solmi myös uuden kansainvälisen levytyssopimuksen Warner Music Groupin kanssa. Negativen viides albumi Neon julkaistiin vuonna 2010, ja se kapusi Suomen albumilstan toiseksi. Levyltä julkaistiin kolme singleä, joista jokainen nousi Suomessa latauslistalle.
Kaikkiaan Negativen levyjä on myyty Suomessa yli 100 000 kappaletta.
Studioalbumit

| Nimi | Julkaisutiedot | Lista> FIN | Lista> DE | Myynti |
| --- | --- | --- | --- | --- |
| War of Love |  Julkaistu: 28. maaliskuuta 2003  Levy-yhtiö: GBFam Records  Formaatti: CD, LP, digitaalinen | 5  | – |  FIN: 26 000+ (kultaa) |
| Sweet & Deceitful |  Julkaistu: 1. syyskuuta 2004  Levy-yhtiö: GBFam Records  Formaatti: CD, digitaalinen | 1  | 55  |  FIN: 21 000+ (kultaa) |
| Anorectic |  Julkaistu: 27. syyskuuta 2006  Levy-yhtiö: GBFam Records  Formaatti: CD, digitaalinen | 1  | 36  | — |
| Karma Killer |  Julkaistu: 7. elokuuta 2008  Levy-yhtiö: Hype Records  Formaatti: CD, digitaalinen | 3  | – | — |
| Neon |  Julkaistu: 2. kesäkuuta 2010  Levy-yhtiö: Warner Music  Formaatti: CD, digitaalinen | 2  | – | — |
Kokoelmat

| Nimi | Julkaisutiedot | Lista> FIN | Myynti |
| --- | --- | --- | --- |
| God Likes Your Style |  Julkaistu: 17. kesäkuuta 2009  Levy-yhtiö: Hype Records  Formaatti: CD, digitaalinen | 3  | — |
Singlet

| Vuosi | Single | Lista> FINSingle | Lista> FINLataus | Lista> FIN Radio | Lista> FIN 50 hittiä | Lista> DESingle | Albumi |
| --- | --- | --- | --- | --- | --- | --- | --- |
| 2003 | ”The Moment of Our Love” | 1  | 7  [A] | 58  [A] | 3  | 28  [A] | War of Love |
| 2003 | ”After All” | 4  | – | – | 9  | – | War of Love |
| 2003 | ”Still Alive” | 4  | 5  | – | 11  | – | War of Love |
| 2004 | ”Frozen to Lose It All” | 1  | – | 13  | 6  | 77  | Sweet & Deceitful |
| 2004 | ”In My Heaven” | 1  | – | – | 9  | 84  | Sweet & Deceitful |
| 2005 | ”Until You're Mine” | 2  | – | – | 5  | – | Sweet & Deceitful |
| 2005 | ”About My Sorrow” | 2  | – | – | 15  | – | Sweet & Deceitful |
| 2005 | ”My My, Hey Hey (Out of the Blue)” | 1  | – | – | 9  | – | Sweet & Deceitful |
| 2006 | ”Planet of the Sun” | 1  | – | 29  | 5  | 84  | Anorectic |
| 2006 | ”Sinner's Night / Misty Morning” | 2  | – | – | 5  | – | Anorectic |
| 2007 | ”Fading Yourself” | 1  | – | – | 13  | – | Anorectic |
| 2007 | ”Too Much Love Will Kill You” (mukana Dead By Gun ja Jann Wilde) | – | – | – | – | – |  |
| 2008 | ”Won't Let Go” | – | 25  | 2  | – | – | Karma Killer |
| 2008 | ”Giving Up!” | – | – | 5  | – | – | Karma Killer |
| 2008 | ”Sinä ja minä” | – | – | – | – | – | Melkein vieraissa – Nimemme on Dingo |
| 2010 | ”End of the Line” | – | 23  | 3  | – | – | Neon |
| 2010 | ”Jealous Sky” | – | 21  | 18  | – | – | Neon |
| 2010 | ”Believe” | – | 15  | – | – | – | Neon |
↑ "The Moment of Our Love" julkaistiin uudelleen singlenä vuonna 2005 Sweet & Deceitful -albumin kansainvälisellä painoksella, jolloin se nousi Saksan singlelistalle. Suomen latauslistalle kappale nousi vuonna 2012 ja Suomen radiolistalle kappale nousi vuonna 2020.
Videot

| Nimi | Julkaisutiedot | Lista> Musiikki DVD:t | Myynti |
| --- | --- | --- | --- |
| In the Eye of the Hurricane |  Julkaistu: 26. tammikuuta 2008  Levy-yhtiö: Hype Records  Formaatti: DVD | 1  | 5 200+ (kultaa) |
Musiikkivideot

”The Moment of Our Love” (2003)
”Frozen to Lose It All” (2004)
”The Moment of Our Love” (2004 – ohj. Bernard Wedig ja Conchita Soares)
”In My Heaven” (2004)
”Frozen to Lose It All” (2005)
”Planet of the Sun” (2006)
”Sinners Night / Misty Morning” (2006)
”Too Much Love Will Kill You” (2007 – ohj. Petri Vilén)
”Won't Let Go” (2008)
”End of the Line” (2010)
”Jealous Sky” (2010)
”Believe” (2011)
”Fucking Worthless” (2012)
”Love That I Lost” (2012)
NBA:n tulokkaiden tähdistöjoukkue

NBA:n tulokkaiden tähdistöjoukkue on NBA:n tähdistöjoukkue, joka valitaan ensimmäistä vuottaan sarjassa pelaavista pelaajista.
Aiheesta muualla

NBA (englanniksi)
Netum

| Netum Group Oyj |
| --- | --- |
Tunnuslause:  Viisaasti tehty.
Yritysmuoto:  julkinen osakeyhtiö
Osake:  OMXH: NETUM
Perustettu:  2000
Toimitusjohtaja:  Matti Mujunen
Puheenjohtaja:  Olavi Köngäs
Kotipaikka:  Helsinki
Toimiala:  tietotekniikka
Liikevaihto:   37,1 milj. € (2023)
Tilikauden tulos:   -0,2 milj. € (2023)
Henkilöstö:   412 (2023)
Tytäryhtiöt:  Netum Oy, Studyo Oy, Buutti Oy, Buutti Consulting Ab
Kotisivu:  www.netum.fi
Infobox OKVirheellinen NIMI-arvo: 
Netum Group Oyj on suomalainen IT-palveluyhtiö. Netum listautui Helsingin pörssin First North -listalle kesäkuussa 2021.
Netum-konserniin kuuluvat emoyhtiö Netum Group Oyj ja tytäryhtiöt Netum Oy, Studyo Oy, Buutti Oy sekä Buutti Consulting Ab. Netum Oy tarjoaa digipalveluiden kehittämistä ja ylläpitoa, kyberturvallisuuspalveluita, data- ja integraatiopalveluja, tietovarasto- ja analytiikkaratkaisuja, tietojärjestelmien kehittämis-, tuki- ja ylläpitopalveluita sekä johdon konsultointia. Studyo Oy:n ohjelmistotuotteet ja -palvelut sujuvoittavat oppilaitosten arkea ja tukevat koulutuksen laadun kehittämistä. Buutti Oy tarjoaa IT-konsultointi- ja ohjelmistokehityspalveluja, joissa osaamisen paras kärki on sulautettujen järjestelmien, pilvi­palveluiden ja web-sovellusten piirissä. Buutti Consulting Ab:lla ei ole tällä hetkellä liiketoimintaa.
Aiheesta muualla

Netum
NetworkManager

| NetworkManager |
| --- | --- |
 NetworkManager on järjestelmän taustaprosessi, jota voidaan ohjata graafisilla edustaohjelmilla.
Luoja:  Red Hat
Kehittäjä:  GNOME-projekti
Kehityshistoria
Ensijulkaisu:  19. marraskuuta 2004
Vakaa versio:  1.50.0 (2. lokakuuta 2024)
Kehitystilanne:  aktiivinen
Tiedot
Ohjelmistotyyppi:  verkkoyhteyksien hallinta
Alusta:  Unixin kaltainen
Ohjelmointikielet:  C GObject-ohjelmakirjastolla
Lisenssi:  GPL
Aiheesta muualla
Verkkosivusto
Versiohallinta
NetworkManager on Linuxin verkkoyhteyksien hallintaan tarkoitettu työkalu, joka tulee yleensä valmiiksi asennettuna työpöytäjakelun mukana. Se helpottaa käyttöä erityisesti kannettavilla tietokoneilla ja WLAN-verkoissa, joissa on usein tarvetta vaihtaa erilaisten verkkoyhteyksien välillä.
NetworkManager mahdollistaa helpon vaihtamisen eri WLAN-verkkojen välillä listaten saatavilla olevat verkot sekä näyttäen niiden kuuluvuuden. Se osaa myös automaattisesti vaihtaa käyttäjän aikaisemmin käyttämään yhteyteen hänen saapuessaan uudelleen sen kuuluvuusalueelle.
NetworkManageria välttämättä tarvita verkkoyhteyksien hallintaan, sillä kiinteät yhteydet voi määritellä jakelukohtaisissa asetustiedostoissa. Lisäksi myös systemd voi tehdä tarvittaessa verkkoyhteyksien asetukset.
NetworkManagerin hyöty on siinä, että se kytkee automaattisesti kuuluvuusalueelle tulevaan verkkoon. Paketti sisältää myös asetusohjelman nmcli komentoriville ja valikkopohjaisen nmtui:n, johon voi syöttää esim. WLAN-avaimet ja muut asetukset, jotka muuten olisi kirjoitettava tekstieditorilla asetustiedostoihin.
Myös VPN-yhteyksien hallinta onnistuu NetworkManagerin kautta. 0.7-versiosta lähtien NetworkManager tukee myös kännykkälaajakaistaa sekä useampaa samanaikaista yhteyttä. NetworkManagerin kehittämisen aloitti Red Hat vuonna 2004.
NetworkManager-ohjelma koostuu erikseen päällekytkettävästä järjestelmän taustaprosessista (daemon) sekä sitä ohjaavasta edustaohjelmasta kuten työpöydän ilmoitusalueen kuvakkeesta. Edustaohjelmat löytyvät ainakin GNOMElle (nm-applet) ja KDE:lle (knetworkmanager), mutta ne integroituvat myös monille muille työpöydille. Asetuksia voi määrittää myös cnetworkmanager-nimisellä komentorivipohjaisella käyttöliittymällä.
Aiheesta muualla

Artikkelin lähdeaineisto (suomeksi)
Nicolai Leibowitsch

Nicolai Leibowitsch (28. syyskuuta 1869 – 1. kesäkuuta 1932) oli suomalainen hieroja, sairasvoimistelija ja valokuvaaja.
Leibowitsch toimi hierojana ja sairasvoimistelijana Helsingissä ja hänen luokseen tuli potilaita Suomen ohella myös ulkomailta. Valokuvausta harrastanut Leibowitsch oli jäsenenä helsinkiläisessä ruotsinkielisessä Amatörfotografklubben (AFK)-valokuvausyhdistyksessä, joka oli perustettu 1889. Hän otti elokuussa 1907 Suomen ensimmäisen onnistuneen autochromevalokuvan. Leibowitschin autochromekuvia oli sitten esillä elokuussa 1907 Ateneumissa järjestetyssä valokuvanäyttelyssä. Hänen valokuviaan palkittiin sekä kotimaisissa että ulkomaisissa valokuvanäyttelyissä. Leibowitsch toimi hierojana kunnes hän 1910-luvun lopulla siirtyi dokumentti- ja lehtikuvaajaksi. Leibowitsch harrasti myös purjehdusta ja osallistui purjehduskilpailuihin sekä kilpailijana että palkintotuomarina.
Aiheesta muualla

Nicolai Leibowitschin valokuvia Finnassa
Nicolaus Petrus Meinander

Daguerreotypian esittämä henkilö on Nicolai Petrus Meinander nuorena
Nicolaus Petrus Meinander (28. joulukuuta 1833 Mikkelin pitäjä – 5. marraskuuta 1901 Helsinki) oli Venäjän keisarillisessa armeijassa palvellut suomalainen kenraaliluutnantti.
Meinanderin vanhemmat olivat majuri Adolf Wilhelm Meinander ja Anna Gustava Hultin ja puoliso vuodesta 1879 Clotilda Ottilia Carolina af Meinander, kenraali Otto Anders af Meinanderin tytär. Nicolaus Petrus Meinander tuli oppilaaksi Paavalin kadettikouluun Pietariin 1845. Sieltä vuonna 1855 valmistuttuaan hänet määrättiin vänrikkinä palvelukseen 6. tykistöprikaatiin. Krimin sotaan Meinander osallistui Pietarin alueen puolustuksessa. Hänet ylennettiin aliluutnantiksi 1857 ja komennettiin 1. krenatööritykistöprikaatiin. Luutnantiksi Meinander yleni 1859, jolloin hänet myös siirrettiin 17. kenttätykistöprikaatiin. Sieltä hän sai vuonna 1860 siirron 14. kenttätykistöprikaatiin ja vuonna 1863 Kronstadtin linnoitustykistöön. Alikapteeniksi hänet ylennettiin 1867, kapteeniksi 1868 ja everstiluutnantiksi 1873, jolloin hänet komennettiin 14. kenttätykistöprikaatin patterin päälliköksi. Prikaatissaan Meinander osallistui Turkin sotaan 1877–1878 ja yleni sodan aikana 1877 everstiksi. Sodan jälkeen hän jatkoi palvelusta prikaatissa vuoteen 1890, jolloin hänet määrättiin kenraalimajuriksi ylennettynä 27. tykistöprikaatin komentajaksi. Eron sotapalveluksesta hän sai vuonna 1893 kenraaliluutnanttina.
Nakutus

Nakutuksella voidaan tarkoittaa joko dieselmoottorin ominaiskäyntiääntä tai ottomoottorin epäsuotuisaa nakutusta.
Haitallisen nakutuksen havainnekuva.
Nakutusta on kahdenlaista: ennenaikaista syttymistä, jossa liekkirintama etenee tasaisesti ja jossa maksimipaine on 10–20 astetta jälkeen yläkuolokohdan, sekä haitallista nakutusta, jolloin tapahtuu ennenaikainen räjähdyksenomainen syttyminen (paineisku). Jälkimmäisestä käytetään toisinaan myös termiä dieselöinti, sillä kyseessä on sama ilmiö kuin dieselmoottorin puristussytytys[lähde? ].
Haitallinen nakutus syntyy, kun liekki syttyy kipinästä, mutta kauempana sytytystulpasta (esimerkiksi palotilan reunalla) tapahtuu itsesyttyminen (paineen ja lämpötilan vaikutuksesta esimerkiksi hehkuvien karstanokareiden aikaansaama syttyminen) ja nämä kaksi paineaaltoa kohtaavat. Ilmiön seurauksena on tehon laskua sekä moottorin termisten ja mekaanisten rasitusten lisääntymistä. Mikäli haitallista nakutusta tapahtuu vain hetkellisesti (esimerkiksi kiihdytyksessä), ei se yleensä ole moottorille vaarallista. Jos nakutusta kuitenkin ilmenee raskaalla kuormalla, on vakavan moottorivaurion vaara ilmeinen.
Nakutuksen syntyyn vaikuttavat käytetty polttoaine, kuormitusaste, moottorin ja imuilman lämpötila sekä palotilan muoto ja puhtaus. Nakutusta voidaan vähentää esimerkiksi kuormitusta vähentämällä, sytytystä myöhäistämällä, korkeaoktaanisemmalla bensiinillä sekä pitämällä palotila karstattomana. Nykymoottoreissa käytetään nakutuksen tunnistinta, jonka tehtävänä on tunnistaa haitallinen nakutus ja säätää sen mukaan muun muassa sytytystä sekä ahtopainetta.
Aikainen sytytys

Aikainen sytytys tarkoittaa seoksen syttymistä ennen sytytystulpan kipinää. Aikaisen sytytyksen ei usein katsota olevan varsinaista nakutusta (detonaatio). Aikaisen sytytyksen voi aiheuttaa paikallinen seoksen ylikuumeneminen, esimerkiksi palotilan sisäisen kuuman kohdan aiheuttamana. Sellaisia kohtia voivat olla esimerkiksi pakoventtiili, metallisärmät, kannen tiivisteen reuna ja sytytystulpan elektrodi. Liekki etenee aaltona, kuten sytytystulpan kipinänkin aiheuttamana, mutta oleellinen ero näillä on syttymishetki, joka kipinän tapauksessa on täsmällisesti määritelty ja aikaisen sytytyksen tapauksessa epätäsmällinen, ennustamaton ja ennenaikainen.
Aikainen sytytys lisää kuumien palokaasujen läsnäoloaikaa männän yläkuolokohdassa, mikä lisää palotilan seinien kuumenemista ja lämpöhäviöitä. Tämä kuumeneminen edelleen siirtää hallitsematonta aikaista sytytystä varhaisemmaksi, mikä pahentaa ilmiötä. Pahimmillaan aikainen sytytys tapahtuu monisylinterisen moottorin yhdessä tai useammassa sylinterissä, jolloin nämä aikaisesta sytytyksestä kärsivät sylinterit alkavat työskennellä huonommin, jarruttaen moottoria, jolloin moottorin loput sylinterit enimmäkseen pyörittävät moottoria, jonka käynti hidastuu ja heikkenee. Kasvanut lämpötila voi vahingoittaa mäntää ja männän renkaita. Kova rasitus voi myös rikkoa kiertokangen. Sytytystulpan tai pakoventtiilin ylikuumeneminen ovat tavallisimpia aikaisen sytytyksen aiheuttajia.
Detonaatio

Detonaatio eli haitallinen nakutus on eri asia kuin aikainen sytytys, vaikkakin aikainen sytytys voi olla yksi detonaation aiheuttaja. Detonaatio tapahtuu joko normaalin kipinäsytytyksen tai aikaisen sytytyksen seurauksena. Sytytyksen aiheuttama palorintama kulkee aiheuttamansa paineaallon jäljessä. Paineaalto itsessään aiheuttaa jo valmiiksi puristuksessa kuumenneessa seoksessa hetkellisen lämpötilan nousun, joka voi aiheuttaa seoksessa spontaanin syttymisen, joka vuorostaan aiheuttaa paineaallon mukana nopeasti etenevän ja seoksen palamisesta vahvistuvan palorintaman. Ilmiön havaitsi ensimmäisen kerran Harry Ricardo tutkiessaan vuosien 1914–1918 aikana tapahtuneita lentokoneiden moottoreiden rikkoutumisia.
Mitä aikaisemmassa käynnin vaiheessa nakutus tapahtuu, sitä suuremman energiamäärän se saa palamattomasta polttoaineseoksesta. Niinkin pieni määrä kuin 5 % seoksen määrästä riittää tuottamaan kovan nakutuksen.
Keinoja nakutustaipumuksen torjumiseen

Nakutukseen vaikuttavia tekijöitä
Polttoaineen valinta. Matala itsesytytyslämpötila, eli alhainen oktaaniluku, edistää nakutusta.
Puristuspaine. Suurempi paine alentaa itsesyttymislämpötilaa. Nakutus tapahtuu yleensä täydellä kaasulla.
Moottorin käyntinopeus. Matala käyntinopeus tuottaa vähemmän pyörteilyä seoksen virtauksessa imutahdin aikana ja hitaamman liekkirintaman etenemisnopeuden.
Sytytyksen ajoitus. Sytytysennakon lisääminen kasvattaa myös huippupainetta, mikä edistää nakutusta. Eräs tapa ehkäistä detonaatiota on sytytyksen tahallinen viivästys kuormituksen mukaan, jolloin paine yläkuolokohdan jälkeen on jo vähän laskenut ja detonaation vaara poistunut.
Seoksen vahvuus. Optimaalinen seoksen vahvuus tuottaa korkean paineen ja edistää nakutusta. Rikas seos jäähdyttää moottoria ja ehkäisee nakutusta.
Puristussuhde. Korkea puristussuhde kasvattaa huippupainetta ja edistää nakutusta.
Palotilan muotoilu. Huono muotoilu aiheuttaa liekille pitkän etenemisreitin, riittämättömän pyörteilyn ja riittämättömän jäähdytyksen, jotka kaikki edistävät nakutusta.
Sylinterin jäähdytys. Huono jäähdytys kasvattaa seoksen lämpötilaa ja edistää nakutusta.
Rave (manga)

| Rave |
| --- | --- |

レイヴ   (Rave)
Genre: toiminta, seikkailu, fantasia, romantiikka, komedia 
Manga
Tekijä: Hiro Mashima
Julkaisija:  Kodansha   Egmont Kustannus
Sarjajulkaisulehti: Shōnen Magazine
Ensimmäinen painatus: 1999 – 2005
Kirjojen lukumäärä: 35 
TV-anime
Ohjaaja: Takashi Watanabe
Studio: Studio Deen
Lähetyskanavat:  Cartoon Network, Syfy
Alkuperäinen lähetyskierros: 13. lokakuuta 2001 – 28. syyskuuta 2002
Jaksojen määrä: 51 
Rave (レイヴ, Reivu, tunnetaan myös nimillä RAVE Master ja Groove Adventure RAVE) on Hiro Mashiman kirjoittama ja piirtämä 35-osainen mangasarja, jota suomeksi julkaisee Egmont Kustannus. Ravesta on tehty myös 51-osainen anime.
Juoni

Vuonna 0015, viisikymmentä vuotta ennen tarinan alkua, maailma on alistuneena Dark Bringien, kivien jotka antavat uskomattomat voimat omistajilleen, valtaan. Dark Bringejä käyttävä Raregroove Kingdom ja Holy Bringejä käyttävä Symphonia Kingdom taistelivat keskenään vuosikymmenien pituisessa sodassa.
Shiba, ensimmäinen Rave-mestari yritti tuhota Sinclairen, kaikkien Dark Bringien "äidin". Hänen taistelunsa Sinclairea vastaan aiheutti räjähdyksen jota kutsutaan Overdriveksi, se tuhosi yhden kymmenesosan tunnetusta maailmasta. Räjähdyksen sattuessa Shibaa suojeli erityinen vartija, "koira" nimeltä Plue. Räjähdys kuitenkin lennätti Pluen ja ne Raven palaset, joita Shiba ei käyttänyt taistelussa, ympäri maailmaa.
50 vuotta myöhemmin Haru Glory, teini-ikäinen poika joka elää rauhallisella Garage-saarella, on kalastamassa ja hänen onkeensa tarttuu vahingossa Plue. Siitä seuraa useita tapahtumia, kuten esimerkiksi Shiban saapuminen Garagelle ja salaperäisen järjestön Demon Cardin ilmestyminen, joiden jäsenet käyttävät Dark Bringejä, tavoitteenaan hallita maailmaa. Kun Haru pelastaa Shiban yhdeltä järjestön jäseneltä käyttämällä Raven voimaa, Shiba ymmärtää että Haru on seuraava Rave-mestari, ja uskoo hänelle Ravensa, Pluen, sekä Ten Commandments Swordin. Haru lähtee matkaan löytääkseen Raven kadonneet palaset, sekä pelastaakseen maailman
Haru saa seikkailunsa aikana mukaansa monia ystäviä, esimerkiksi muistinsa menettäneen tytön Elien, varas Musican, kartantekijä Griffin, sekä Letin, entisen vartijan, joiden kanssa hän etsii loppuja viittä Raven osaa. Mukaan tulee myös entisiä Demon Cardilaisia esim. Shuda ja Iulius. Rave on iso amuletin tapainen kivi, jonka Resha Valentine loi uhraamalla itsensä. Se antaa kantajalleen uskomattomat valon voimat.
Haru pyrkii tuhoamaan Demon Cardin ja tuomaan maailmaan rauhan. Demon Cardin tuhoamisessa hän saa apua isältään, joka valitettavasti menehtyy suojellessaan Harua heidän voitettuaan Demon Cardin johtaja Gale, joka oli samalla myös Harun isän vanha ystävä. Myöhemmin Haru saa kuulla että Galen poika Lucia joka oli oletetusti kuollut vuosia aikaisemmin onkin elossa ja pyrkii saamaan haltuunsa kaikki Mother Dark Bringit. Lucia pyrkii jatkamaan hänen ja Harun sukujen välistä sotaa, mikä johtaa viimeiseen taisteluun.
Juoni > Päähenkilöt > Haru Glory

Hän on sarjan päähenkilö, ja nykyinen Rave-mestari. Hän asuu siskonsa Cattleya Gloryn kanssa Garage-saarella. Harulla on tärkeä tehtävä etsiä kaikki Rave-kivet ja tuoda rauhan maailmaan. Aseenaan hän käyttää Ten Commandments Swordia, johon Rave on tarkoitus asettaa.
Perhe
Isä - Gale Glory (kuolee sarjassa)
Äiti - Sakura Glory (kuollut)
Sisko - Cattleya Glory
Isoisä - Mallacia Symphonia Glory (kuollut)
Juoni > Päähenkilöt > Elie

Elie on salaperäinen tyttö, joka on menettänyt muistinsa. Elie sai nimensä tatuoinnin mukaan , joka hänellä on vasemmassa kädessään. Hän käyttää aseenaan erikoisia pyssyjä. Hän muistuttaa erittäin paljon Resha Valentinea, tyttöä jolla oli Etherion-voima ja joka antoi elämänsä luodakseen Raven. Elie pystyy käyttämään Etheronia myös, joskaan hän ei pysty hallitsemaan sitä kovinkaan hyvin. Myöhemmin tarinassa selviää että Elie onkin Resha Valentine, koska tämä ei kuollutkaan 50 vuotta sitten vaan siirtyi tulevaisuuteen.
Juoni > Päähenkilöt > Musica Hamrio

Musica Hamrio on kaappaajajoukon nimeltä Silver-Rhythm johtaja. Musica omaa erikoistaidon, Silver Claimer:n. Hän pystyy muokkaamaan tavallisen metallin- tai hopean palan aseeksi tai aseiksi, kuten ketjuksi, ruoskaksi tai keihääksi. Musican Silver Claimer on fuusioitunut Reinan (toisen Silver Claimerin) kanssa kun tämä kuoli. Sen ansiosta Musica sai todella vahvan aseen nimeltä Silver Ray. Hän on Harun hyvä ja luotettava ystävä. Myöhemmin hän takoo Harun pyhän miekkan nimeltä "Raveld". Nimi tulee sanoista "Rave" ja "World".
Perhe
Isoisä - Galein Musica
Juoni > Päähenkilöt > Plue

Plue on outo olento, jonka Haru löysi. Plue on Rave Bearer, ja hän pystyy aistimaan Rave-kivien sijainnin. Pluen nenä pystyy myös tuhoamaan Dark Bringejä. Plue on hulluna makeisiin - erityisesti tikkareihin ja hämähäkkeihin (joita hän söi silloin, kun oli vielä Shiban kanssa). Plue vihaa vanukasta. Hän voi myös käyttää Rave Combatia Harun kanssa.
Juoni > Päähenkilöt > Griff Kato

Ystävät kutsuvat häntä pelkäksi Griffiksi. Hän ihailee Plueta ja kutsuu tätä Mestari Plueksi. Hän näyttää oudolta siniseltä mönjältä, jolla on silmät ja kädet. Griff on suunnilleen Pluen kokoinen, mutta hän osaa puhua, toisin kuin Plue. Griff on melkoinen tirkistelijä, koska hän vakoilee usein Elietä tämän esim. peseytyessä. Hän on kartantekijä.
Juoni > Päähenkilöt > Ruby

Ruby on vaaleanpunainen pingviini, joka omistaa huikean suuren lentävän casinon. Hän kuluttaa rahojaan harvinaisiin aarteisiin. Kun Haru ja hän kohtaavat ensimmäisen kerran, on Ruby juuri joutumassa petoksen uhriksi. Hänen alaisensa Doryu on käyttänyt hänen rahojansa jo monia vuosia pahoihin tarkoituksiin, ja kun Ruby saa sen selville Doryu melkein tappaa hänet, mutta Haru pelastaa hänet, joten Ruby päättää liittyä hänen puolelleen. Hän on ainoa henkilö joka tietää, kenet Haru haluaisi kolmanneksi Rave-mestariksi, jos hän kuolisi. Rubylla on myös tapana lörpötellä kaikki heidän suunnitelmansa taisteluiden aikana, tehden ne hyödyttömäksi. Hän oppi hiljattain käyttämään "Tuuli"-taikaa hänen isänsä antaman kellon hyvästä. Se on itse asiassa Dalmatian, yhden Sinisen taivaan ritarin, entinen ase.